
Redacţia a adresat arhitecţilor Şerban Manolescu 
şi Radu Mânâilâ o serie de întrebări cârora au 
avut amabilitatea sa răspundă în cele ce urmează: 


Red.: V- am ruga să ne prezentaţi lucrarea , 
accentuînd elementele ei specifice. 

Arh. Şerban Manolescu: Grupul de hote¬ 
luri denumite «Amfiteatru» — «Panoramic» 

— «Belvedere» sau, mai simplu, «Zona Amfi¬ 
teatru » reprezintă o etapă în realizarea sta¬ 
ţiunii maritime «Olimp», staţiune pentru care 
amplasamentul, gabaritele, configuraţia şi eşa¬ 
lonarea au fost stabilite, o dată cu elaborarea 
studiilor de sistematizare, de către Institutul de 
proiectări « Carpaţi », în urmă cu trei ani. 

Alte două ansambluri hoteliere care compun 
staţiunea, situate la nord şi la sud de «Amfi¬ 
teatru », au fost construite într-o etapă prece¬ 
dentă (în 1970—1971), primul fiind compus din 
şapte hoteluri-turn aşezate pe platoul cel mai 
înalt al falezei, iar al doilea, dintr-un grup de 
hoteluri joase (2—4 niveluri), amplasat în vecină¬ 
tatea unei zone de vile — situată la nord de 
dotarea cunoscută sub numele de « Club Bazin » 

— şi realizată anterior. 


în ultima etapă a staţiunii Olimp urmează 
să se concretizeze proiectul hotelului «Afro- 
dita», silueta cea mai înaltă din zonă, pentru 
care a fost rezervat un amplasament deosebit 
de preţios pe faleză. 

Ansamblul, a cărui denumire «Amfiteatru» 
a fost sugerată de imaginea generală, ocupă un 
tronson de faleză lung de cca 300 m şi este compus 
din trei hoteluri independente, la care se adaugă 
o serie de dotări care se referă la întreaga sta¬ 
ţiune. 

Desfăşurarea falezei în dreptul acestui tronson 
desena o alveolă adîncă de cca 20 m, care adă¬ 
postea platforma principală a cordonului de 
plajă. 

Pentru mărirea suprafeţei de nisip la nivelul 
solicitării rezultate din calculul încărcării plajei 
au fost necesare lucrări de excavaţie care au 
adîncit alveola naturală, volumul de pămînt 
dislocat fiind transportat într-o zonă a lacului 
Tatlageac, situat în apropiere, în vederea recu¬ 
perării unor terenuri degradate. 

înălţimea falezei pe traseul corectat este de cca 
18 m şi reprezintă cota la care a fost amplasat 
nivelul principal al ansamblului, care cuprinde 
spaţiile de funcţiune comună ale hotelurilor 
(accese, puncte de recepţie, saloane, restau¬ 
rante), precum şi o parte din categoria de 
dotări comerciale şi de alimentaţie publică, care 
sînt zestrea staţiunii. 

Acest nivel nu se limitează la fiecare hotel 
în parte, ci este o desfăşurare continuă de spaţii 
cu funcţiuni şi dimensiuni diverse, care pot fi 
parcurse în lungul unor circulaţii interioare sau 
exterioare, în funcţie de programul lor. 

De la acest nivel se realizează — prin baterii 
de lifturi şi grupuri de scări dispuse în interior 
sau la exterior — circulaţia pe verticală la partea 
de cazare, care este rezolvată diferit la hotelul 
central faţă de cele laterale. 

Hotelul «Amfiteatru », amplasat la mijloc, 
are 6 niveluri de cazare — dublu tract — dis¬ 
puse deasupra nivelului de primire şi însumează 
680 de locuri. 

La hotelurile «Panoramic» (425 de locuri) 
şi « Belvedere » (467 de locuri), cîte trei nive¬ 
luri de cazare — simplu tract — sînt dispuse 
deasupra nivelului de primire, şi cîte patru, de 
la acest nivel în jos, încastrate în taluzul falezei, 
ceea ce a permis aşezarea camerelor în retragere 
faţă de verticală. 


STAŢIUNEA OLIMP 

COORDONATOR GENERAL AL STAŢIUNII 
«OLIMP»: arh. SOLARI GRIMBERG 

Ponderea cea mai mare în economia cazării 
o constituie camera de două paturi, care aco¬ 
peră o capacitate de 1 140 de locuri, diferenţa 
pînă la 1 572 fiind rezolvată în apartamente de 
două camere (trei locuri), dispuse în general la 
inflexiunile secţiunilor orizontale, acolo unde 
sînt amplasate şi elementele de circulaţie pe 
verticală şi holurile de nivel. 

Camera, cu o suprafaţă de 12 m 2 , rezolvată 
pe o travee de 3,25 m, este prevăzută cu vestibul, 
în care se află dulapul înzidit şi care degajează 
grupul sanitar, dotat cu W.C., lavoar, cadă de 
baie. 

Toate camerele au terase — mai ample la 
nivelurile aferente taluzului — şi din toate se 
vede marea, cu excepţia tractului orientat spre 
vest de la hotelul « Amfiteatru ». 

Materialele de finisaj au fost alese după cri¬ 
terii de rapiditate a punerii în operă şi uşurinţă 
în întreţinere, căutîndu-se pe cît posibil evitarea 
lucrărilor umede. 

în camere şi în grupurile sanitare, pardoselile 
au fost realizate din plăci ceramice de 20x20 cm 
şi respectiv 10x10 cm. Pereţii grupurilor sani¬ 
tare au fost placaţi tot cu plăci ceramice, de 
2,5x5 cm. 

Restul pereţilor, la camere, coridoare şi la 
holurile de nivel, au fost trataţi cu vinarom, 
stropul aplicîndu-se direct pe suprafaţa diafrag¬ 
melor, care, pentru toată lucrarea, au fost 
turnate în cofraje metalice. 

La holurile de primire, restaurante, spaţiile 
comerciale etc. s-au folosit, pentru pardoseli, 
placaje din scînduri de travertin, plăci ceramice 
sau plăci mozaicate. 

Suprafeţele tavanelor şi pereţilor de la aceste 
încăperi au fost stropite, în general, tot cu 
vinarom, cu excepţia zonelor de tavan dublu, 
unde, pentru mascarea traseelor de instalaţii, 
s-au montat panouri realizate din scînduri de 
PAL furniruit. 

La sălile de restaurant, barurile de zi, holurile 
de primire şi la alte spaţii care au necesitat studii 
mai atente în ceea ce priveşte arhitectura de 
interior au fost folosite, în afara materialelor 
amintite, grile şi lămpi de fier forjat, elemente 
de sticlă colorată, riflaje din diferite esenţe de 
lemn, ştraifuri de travertin etc., distribuite şi 
asamblate potrivit cu ponderea şi atmosfera 
fiecărui spaţiu în parte. 

La exterior, fondul dominant este albul, 
cDţinut prin aplicarea stropului de vinarom pe 
prefabricatele de faţadă, elementele de culoare 
rezultînd, fie din ritmul panourilor despărţi¬ 
toare, confecţionate din profile de material 
plastic, fie din tratarea suprafeţelor situate în 
a doilea plan cu placaje de cărămidă sau, în 
cazul celor vitrate, prin prezenţa unor draperii 
colorate. 

Compoziţia generală a părţii construite a 
ansamblului se desfăşoară în jurul unei curţi 
-terioare dreptunghiulare, dispusă cu latura 
— are în lungul hotelului din mijloc, iar pe verti¬ 
cală cu un nivel mai jos faţă de cota de 18,00 m 
de care este legată prin grupuri de scări exte- 
r oare, scări care se înscriu în fluxul general 
către plajă. 

Fronturile acestei curţi sînt marcate de un 
portic continuu, care pe trei laturi adăposteşte 
terasele unor mici unităţi de alimentaţie publică 
I pescărie, rotiserie, berărie ş.a.), cea de-a patra 
atură fiind tratată liber, pentru a permite perce¬ 
perea mării din interior. Suportul principal 
a elementelor de decoraţie îl constituie pavi¬ 



mentul, pe care jardinierele, platformele locu- 
r lor de stat, bazinul şi fîntîna care şi-au găsit 
loc în compoziţie au fost proporţionate şi mode¬ 
late în scopul realizării unei atmosfere specifice, 
potrivite importanţei acestui salon descoperit. 

Pomeneam mai sus de «partea construită» 
a ansamblului, atribuind acestei noţiuni sensul 
ce parte componentă, cealaltă parte fiind marele 
spaţiu al plajei, spaţiu pe care îl determină şi 
de care este legată prin nenumărate aspecte de 
reciprocitate. 

Caracteristic pentru circulaţie este contrastul 
* v apant de gabarit care se înregistrează pe traseul 
parcurgerii diferitelor categorii de spaţii, la 
cc-tactul cu spaţiul plajei, încăperea cea mai 
-“are a ansamblului. 

Plaja, în rezolvarea ei, reia ideea de descreş¬ 
tere în terase, pe care o anunţă nivelurile con- 
struite în taluz, fiecare platformă constituind 
zcn ficări de funcţiuni diferite şi comportînd 
tratări diferite. 

O primă platformă, dispusă în lungul nivelului 
ce cazare amplasat cel mai jos şi situată la aceeaşi 
cotă cu acesta, are o lăţime constantă de 4 m 
: este parcelată cu garduri vii, realizîndu-se mici 


grădini aferente fiecărei camere, reprezentînd 
de fapt echivalentul unor terase verzi pentru 
acestea. 

A doua platformă, mai adîncă, delimitată de 
asemenea cu elemente de vegetaţie, constituie 
un parc, prin care se realizează trecerea către 
plajă pentru hotelurile «Panoramic» şi «Bel¬ 
vedere» şi în care au fost amplasate piscinele 
descoperite ale acestora. 

Ultima terasă este plaja propriu-zisă cu dotă¬ 
rile ei. 

Vestiarele şi grupurile sanitare au fost încor¬ 
porate în taluzurile rezultate din denivelarea 
faţă de platforma piscinelor, iar dotările comer¬ 
ciale şi de alimentaţie publică au fost realizate 
prin asamblarea unor volume poligonale din 
răşini sintetice armace cu fibre de sticlă aşezate 
la nivelul nisipului. 

în vederea obţinerii unor suprafeţe de plajă 
sporite, în afara celor realizate prin lucrările 
de excavaţie, au fost construite diguri, ale căror 
amplasamente, trasee şi dimensiuni au fost 
stabilite în urma studiilor de specialitate, ţinîn- 
du-se totodată seama de înscrierea lor în compo¬ 
ziţia generală. 

Un aspect important în redactarea proiec¬ 
telor pentru « Amfiteatru » l-a constituit am¬ 
plasarea şi realizarea unor elemente de artă 
monumentală, pentru care colaborarea cu echipa 
de artişti plastici din Constanţa — Edith Or- 
lovska, Ethel şi Silviu Băiaş, Eugen Mărgărit şi 
Ion Mira — s-a dovedit a fi deosebit de intere¬ 
santă şi fructuoasă. 

Red.: Ce considerente v-au îndemnat sâ adoptaţi 
soluţia realizata? 

Arh. Şerban Manolescu: Mi se pare că, aşa 
cum se prezintă acum, «Amfiteatrului» îi sînt 
caracteristice următoarele aspecte: 

— silueta desfăşurării; 

— aşezarea volumelor în planul de situaţie; 

— secţiunea transversală. 

Rezolvările au fost determinate în primul rînd 
de particularitatea amplasamentului şi de com¬ 
plexitatea circulaţiei. 

Astfel, pentru a explica primul aspect trebuie 
făcute referiri la raporturile volumetrice între 
zonele ce compun staţiunea Olimp. Pe linia 
falezei, « Amfiteatrul » se află situat între platoul 
dominat de prezenţa celor şapte hoteluri-turn 
şi zona unde se preconizează amplasarea verti¬ 
calei hotelului «Afrodita». 

Pentru realizarea unei desfăşurări unitare — 
desfăşurarea dinspre mare este deosebit de soli¬ 
citată vizual, atît de pe plajă, cît şi de pe plat¬ 
formele epiurilor — volumele «Amfiteatrului» 
au fost dispuse în mod hotărît pe orizontală, 
tratarea lor plastică reluînd consecvent această 
idee. 

Soluţia este valabilă şi pentru desfăşurarea spre 
vest, în acest caz perceperea volumelor făcîn- 


du-se treptat în lungul principalului traseu caro¬ 
sabil. 

în ceea ce priveşte aşezarea volumelor în arc 
pe faleză, soluţia a rezultat în mod firesc din 
caracteristica principală a acesteia: curbă adîncă 
în jurul alveolei plajei. 

Gruparea funcţiunilor în volume distincte a 
fost însă un proces determinat de rezolvarea 
fluxurilor de circulaţie care iau naştere în zonă. 

Circulaţia la fiecare hotel în parte, în interiorul 
lor şi de la fiecare la plajă a impus găsirea unor 
trasee pe care să se desfăşoare nestînjenită de 
solicitările dinafară. Aceste solicitări iau naştere 
datorită faptului că în «Amfiteatru» au fost 
amplasate categorii de dotări (dintre care pon¬ 
derea cea mai mare o are plaja) în care sînt inte¬ 
resate şi zonele hoteliere din vecinătate. 

înscrierea acestor dotări (comerciale şi de 
alimentaţie publică) în fluxul spre plajă a 
impus alegerea unui traseu prin interiorul 
ansamblului şi nu după o formulă care să-l 
ocolească, aceasta determinînd practicarea unor 
«ferestre» corespunzătoare în curba frontului 
construit, permiţînd în acelaşi timp realizarea 
unei succesiuni de spaţii de arhitectură, diverse 
ca dimensiuni şi specific. 

în sfîrşit, un alt traseu face posibilă par¬ 
curgerea ansamblului la cota 18,00 m, în lungul 
unor dotări de faleză, permiţînd perceperea 
acestuia sub unghiuri largi şi înscriindu-se ca un 
tronson aparte în promenada de faleză a sta¬ 
ţiunii. 

Fireşte, fluxurile menţionate mai sus nu sînt 
stricte. Sînt posibile variante care se interfe¬ 
rează sau se suprapun, circulaţia tehnologică 
hotelieră păstrîndu-şi însă independenţa func¬ 
ţională. 

în ceea ce priveşte secţia transversală, soluţia 
a fost determinată de caracteristica principală 
a terenului: denivelarea constantă de cca 14 m 
a falezei. 



Reţeaua carosabilă a staţiunii aflîndu-se la cota 
superioară a acesteia (+18,00 m), accesele şi 
spaţiile comune ale hotelurilor, precum şi cele¬ 
lalte dotări au fost aşezate în principal la această 
cotă, cazarea fiind distribu tă, după cum am 
spus, deasupra şi dedesubt. 

Pentru nivelurile de cazare s tuate de la cota 
falezei în jos diferenţa de - *e a permis aşezarea 






lor în retragere, creîndu-se posibilitatea reali¬ 
zării unor terase generoase cu o expunere 
optimă la soare, ele fiind cele mai la îndemînă 
suprafeţe de plajă. 

Nivelurile de deasupra cotei 18,00 m, atît 
cele de la hotelurile laterale, cît şi cele de la 
hotelul din mijloc, neavînd suportul taluzului, 
au fost suprapuse, în mod obişnuit, pe verticală. 

Rezolvarea acestora tot în retragere ar fi 
ridicat probleme de structură şi partiu, care, 
în special pentru volumul dublu tract, se anun¬ 
ţau deosebit de dificile. 

Pentru evitarea senzaţiei de contrast rezultată 
din paralelismul celor două categorii de rezol¬ 
vări şi pentru obţinerea impresiei de curbă 
continuă, în care să se înscrie toată secţia, s-a 
acordat o atenţie specială copertinei din lungul 
cotei de 18,00 m, care a fost dimensionată în 
consecinţă. 

Tot în vederea obţinerii unor imagini unitare 
ale maselor construite au fost studiate retra¬ 
gerile pe axele lungi ale volumelor, preluarea 
curbei pe alte planuri fiind pusă în evidenţă 
şi la diversele categorii de detalii de arhitectură, 
încercîndu-se astfel realizarea unei senzaţii gene¬ 
rale de cursivitate. 

Red.: în ce mâsurâ a intervenit tema în preci¬ 
zarea poziţiei dvs.? A existat o intervenţie a arhi¬ 
tectului — dumneavoastră — în influenţarea pozi¬ 
tivă a elementelor temei şi cum s-a reflectat acest 
lucru asupra rezultatului final? 

Arh. Şerban Manolescu: Punerea la punct 
a elementelor de temă s-a făcut o dată cu elabo¬ 
rarea studiilor prealabile pentru toată staţiunea 
«Olimp», aceasta cu participarea directă a 
echipei de proiectare. 

Proiectele pentru « Amfiteatru » au avut, deci, 
ca punct de plecare o schemă tematică clari¬ 
ficată anterior, la care sugestiile de detaliu ale 
beneficiarului au fost posibile datorită elasti¬ 
cităţii generale a partiului, care a permis gru¬ 
parea funcţiunilor şi dimensionarea lor în limi¬ 
tele parametrilor stabiliţi. 

Red.: Care au fost dificultăţile pe care adap¬ 
tarea unei asemenea soluţii — mai puţin rutinieră — 
Ir-a antrenat? Vă rugăm să nu neglijaţi eventualele 
ciocniri de opinie. 

Arh. Şerban Manolescu: Este ştiut că 
drumul unei lucrări, de la primele faze ale proiec¬ 
tului pînă la finalizare, este lung şi de cele mai 
multe ori anevoios. 

Personalitatea factorilor însărcinaţi cu reali¬ 
zarea investiţiilor se manifestă în formularea 
unor puncte de vedere care nu sînt totdeauna 
convergente, şi pare normal să fie aşa, ţinînd 
•.rama de complexitatea fenomenului şi de 
fluctuaţiile de condiţii ce se înregistrează pe 
parcursul desfăşurării lui. 


Fizionomia unei lucrări, conturată la croiala 
ei, este supusă unui şir întreg de transformări 
iniţiate de obicei în scopul îmbunătăţirii solu¬ 
ţiilor. Regăsirea în final a datelor princi¬ 
pale ale acestor fizionomii, după parcurge¬ 
rea procesului amintit, echivalează, în 
general, cu reuşita lucrării. 



în cazul staţiunii Neptun, termenele extrem 
de scurte ale etapelor de realizare au impus 
un mod de colaborare constructiv şi operativ, 
între beneficiar, proiectant şi constructor, res¬ 
pectarea strictă a ariilor de competenţă 
constituind fondul pe care s-au manifestat 
responsabilităţile şi s-au luat deciziile. 

Realizarea ansamblului «Amfiteatru» a bene¬ 
ficiat de această atmosferă favorabilă în cadrul 
căreia la operativitatea procedurii de avizare 
(ceea ce a permis un ritm alert în proiectare) 
s-au adăugat experienţa şi seriozitatea unui 
constructor perfect organizat. 

Prezenţa pe şantier, pînă la epuizarea ulti¬ 
melor categorii de lucrări, a celor ce au răspuns 
de proiect a fost un factor esenţial, care a 
permis ca dialogul permanent, purtat pe mar¬ 
ginea nenumăratelor aspecte ale concretizării, 


să se desfăşoare în sensul păstrării intacte a 
datelor lucrării. 

Poate că e interesant de analizat dacă reali¬ 
zarea unor asemenea condiţii de colaborare nu 
se datoreşte faptului că beneficiarul, proiec¬ 
tantul şi constructorul au fost, în cazul 
lucrărilor de la Neptun, factori constitu¬ 
tivi ai unui organism unic şi dacă această 
formulă organizatorică nu are avantaje care să o 
recomande în acţiuni de investiţii asemănătoare. 


Red.: Vă rugăm să încercaţi o comparaţie cu 
o soluţie « clasică ». 

Arh. Şerban Manolescu: Mi se pare că 
lucrarea nu conţine elemente care să o detaşeze 
de familia rezolvărilor fireşti, în măsura în 
care noţiunea de «clasic» îmbracă această 
semnificaţie în cadrul întrebării de faţă. 

Red.: Cîteva cuvinte — nu prea puţine însă — 
despre problemele de tehnică constructivă, echipa¬ 
ment etc.? 

Arh. Radu Mănăilă: Se punea problema 
realizării întregii lucrări în 9—10 luni, ceea ce 
a fost posibil numai printr-o coordonare a 
mijloacelor tuturor factorilor interesaţi. Partiu! 
de arhitectură, ca şi structura de rezistenţă, au 
fost corelate, din primele faze ale proiectării, 
cu tehnologia de execuţie a întreprinderii de 
construcţie. S-a avut în vedere ritmul de exe¬ 
cuţie mecanizată a terasamentelor, dotarea şan¬ 
tierului cu utilaje pentru forarea piloţilor prin 
sistem Salzgitter, ca şi pentru turnarea beto¬ 
nului cu pompe, existenţa poligonului de prefa¬ 
bricate din apropiere. De asemenea, experienţa 
şi înzestrarea întreprinderii cu cofraje metalice 
pentru turnarea pereţilor verticali. 

Prezenţa argilei de mare capacitate portantă 
în jurul cotei +4,00 m a corespuns fundării 
directe a nivelului celui mai de jos. Structura 
de rezistenţă a nivelurilor terasate preia împin¬ 
gerile terenului prin dispunerea diafragmelor 
dintre camere în poziţie de contraforturi. 

Un studiu atent al rezolvărilor de terasare 
a dus la adoptarea unei secţiuni în care retrage¬ 
rile se fac o dată la două niveluri. în condiţiile 
unui teren care permite lucrul cu taluzuri 
foarte înclinate şi a necesităţii transmiterii 
sarcinilor verticale la cota argilei de bază, această 
soluţie este singura care se justifică economic 


(prin reducerea numărului piloţilor la unul 
singur în secţiunea celor patru niveluri în 
terase). Ea oferă şi avantaje în rezolvarea circu¬ 
laţiilor verticale, a trecerii instalaţiilor sau a 
izolării termice a camerelor. O tratare diferen¬ 
ţiată a loggiilor la diferite niveluri atenuează 
practic discontinuitatea volumetrică rezultată. 

Structura nivelurilor supraterane este inde¬ 
pendentă de cea a nivelurilor terasate; parterul 
(nivelul de la cota accesului dinspre platou), 

rezolvat pe stîlpi, permite o liberă desfăşurare 
a spaţiilor publice — holuri, baruri, restaurante 
— ca şi transparenţa vizuală necesară spre plajă 
şi spre largul mării. 

Pentru hotelul « Amfiteatru » s-au păstrat ace¬ 
leaşi rezolvări tehnologice, fundarea făcîndu-se 
exclusiv pe piloţi foraţi, parterul fiind în între¬ 
gime elastic. 

Nivelurile curente au fost realizate din dia¬ 
fragme şi planşee monolite, acestea din urmă 
fiind puse în operă pe principiul predalelor. 

Pentru zonele construite între hoteluri, na¬ 
tura terenului, traseele de instalaţii şi sistema¬ 
tizarea pe verticală au dus de asemenea la adop¬ 
tarea unei soluţii de fundare pe piloţi foraţi. 

Pentru aceste zone, structura este în între¬ 
gime prefabricată, stîlpii, grinzile late şi predalele 
fiind dimensionate pentru traveea de 6,50 m. 

Faţadele au fost studiate în vederea unei pre- 
fabricări de şantier. Elementele funcţionale cu 
rol plastic — balustrade, elemente despărţi¬ 
toare ş.a. — au fost pregătite în poligon şi 
montate direct pe poziţie. Cu tot numărul redus 
al acestor elemente de faţadă, dispoziţia lor 
alternată, ca şi gruparea lor în zone mari care 
subliniază mişcarea generală volumetrică, asi¬ 
gură varietatea şi echilibrul imaginilor exte¬ 
rioare ale ansamblului. 

Red.: 0 întrebare aparent «minoră»: cum aţi 
rezolvat si cum funcţionează ventilarea pentru cele 
patru niveluri terasate? 

Arh. Radu Mănăilă: Ventilarea grupurilor 
sanitare se face prin ghene verticale la corpu¬ 
rile de cazare cu dublu tract şi direct la cele cu 
acces pe galerii exterioare. 

Băile nivelurilor de cazare rezolvate în terase 
sînt ventilate mecanic, prin tuburi de tablă 
montate în ghene şi colectate în canalul tehnic 
longitudinal de sub ultimul nivel. La capătul 
acestor canale, cîte două ventilatoare centri¬ 
fugale evacuează aerul viciat în exterior, într-o 
zonă necirculată. Sistemul asigură o ventilare 
corespunzătoare; unele deficienţe care au apărut 
la încercările de probă au fost remediate prin 
eliminarea unor neetanşeităţi ale canalelor de 
tablă. 

Red.: Vedeţi posibilă o extindere a aplicabili¬ 
tăţii unor asemenea soluţii? 

Arh. Şerban Manolescu: Dacă un aspect 
caracteristic pentru soluţie îl constituie rezol¬ 
varea în retragere a unor niveluri, cred că acest 
lucru poate fi aplicat, indiferent de program, 
oriunde condiţiile de teren oferă denivelările 
necesare. 

în ceea ce priveşte litoralul, există zone 
întinse de faleză înaltă, în special în partea de 
sud a acestuia şi anume lîngă lacul Tatlageac, 
în dreptul satului Schitu, în preajma plajelor 
Tuzla şi Agigea, unde sînt posibile rezolvări 
similare, potrivite cu particularităţile fiecărui 
amplasament în parte. 

SECŢIUNE B-B 















PLAN DE SITUAŢIE: 1. Hotel « Amfiteatru » — 2. Hotel « Panoramic » 
3 Hotel « Belvedere » — 4. Curtea interioară — 5. Piscine — 6. Dotări 
de plajă — 7. Vestiare, grupuri sanitare. 

PLAN NIVEL DE CAZARE AFERENT TALUZULUI Şl CURTE INTERIOARĂ: 1. Rotiserie - 2. Anexe rotiserie - 3. Pescărie 
4.Servicii pescărie — 5. Lacto — 6. Servicii lacto— 7. Berărie — 8. Servicii berărie — 9. Patiserie —10. Servicii patiserie— 11. Labo¬ 
rator cofetărie — 12. Primire marfă, acces personal — 13. Acces carosabil — 14. Curte interioară — 15. Corp sanitar public 
16. Camere cazare — 17. Oficiu. 

PLAN PARTER (cota + 18.00 m): 1. Recepţie — 2. Birouri, cen¬ 

trală telefonică — 3. Bar de zi — 4. Salon T.V. — 5. Frizerie — 6. Coa¬ 
fură — 7. Sală restaurant — 8. Oficiu — 9. Bucătărie — 10. Curte 
serviciu — 11. Magazin piese auto — 12. Magazin « Romarta » — 
13. Magazin autoservire— 14. Magazin «Comturist»— 15. Post 
trafo — 16. Cafenea — biliard — 17. Servicii cafenea — 18. Tutun 
19. Artizanat — 20. Bar — discotecă — 21. Servicii bar — 22. Cofetărie 
23. Servicii cofetărie. 

A DOTĂRI DE PLAJĂ DIN MAT. PLASTIC 
ANSAMBLUL "AMFITEATRU 44 — OLIMP 


PREZENTARE, DETALII 


FISA TEHNICĂ 
NR. 00034 


A. 6/1972 


PERSPECTIVA 


aripioara pentru monte 


Dotările de plajă destinate celor cîteva mii de turişti din zona 
hotelurilor « Belvedere », « Panoramic » şi « Amfiteatru » formează 
două grupări de mici unităţi comerciale amplasate la îndemîna consu¬ 
matorilor, direct pe nisipul plajei. 

Soluţia de arhitectură adoptată permite ca, printr-o prezenţă 
discretă, exploatarea acestor spaţii comerciale să se facă fără să alte¬ 
reze cadrul natural în care sînt plasate. 

S-au executat astfel elemente spaţiale cu faţete prismatice în plan 
hexagonal, pătrat sau triunghiular. 

Aceste elemente, prin diverse asamblări, permit utilizarea separat 
sau grupat, în funcţie de suprafaţa de vînzare şi de depozitare dorită, 
oferind, prin mobilitatea spaţiului, multiple posibilităţi de exploa¬ 
tare. 

Fiecare element este executat şi asamblat pe poligonul de prefa¬ 
bricate al şantierului. 

Materialul folosit este din poliesteri armaţi cu fibre de sticlă şi 
adaos de culoare. 

Coaja în sine este obţinută prin aşezarea armăturii de fibre de 
sticlă pe un tipar de ipsos care reprezintă negativul formei. Pasta din 
răşină poliesterică este aplicată în straturi succesive pînă la obţinerea 
grosimii dorite (6 mm în cîmp şi 8 — 10 mm nervurile). După înche¬ 
ierea procesului chimic, coaja translucidă astfel obţinută reprezintă 
o faţetă a elementului spaţial. 

Asamblarea faţetelor se face prin bulonare şi chituire cu răşină 
la rosturi şi îmbinări. 

Elementul astfel obţinut este transportat comod pe şantier, dato¬ 
rită greutăţii reduse, şi descărcat din camion pe amplasamentele 
amenajate în acest scop. Un soclu de beton, înalt de 30 cm, este 
prevăzut cu toate instalaţiile necesare funcţionării spaţiului comercial 
respectiv, precum şi cu diblurile şi piesele de prindere ale prefabri¬ 
catului. După fixarea acestuia urmează montarea panoului de tîmplărie 
metalică cu ajutorul buloanelor. 

Ventilaţia şi aerisirea volumului astfel obţinut sînt asigurate de 
golurile din tîmplărie şi de cele din soclu prevăzute în acest sens. 

Instalaţia electrică este aparentă. 

Instalaţiile sanitare şi canalizarea sînt rezolvate în pardoseală, 
obiectele sanitare şi utilajele, amplasate o dată cu mobilierul, racor- 
dîndu-se la acestea. 

Astfel, în urma unei simple operaţii de montare, unitatea comer¬ 
cială obţinută este gata pentru a fi dată în exploatare. 

Arh. CARMEN BELDIMAN 

ACTUALITĂŢI 



CENTRUL COMERCIAL 
NEPTUN 

(strada comercială «Arca») 

COLECTIV DE PROIECTARE: 

arh. ŞTEFAN LUNGU, 
arh. AUREL TEODORESCU, 
arh. JOACHIN DE DIEGO LOPEZ, 
tehn. arh. MIRCEA RIEGLER 
Institutul de proiectări ,,Carpaţi“ 


Staţiunea « Neptun » — Mangalia 

Nord — a cunoscut o dezvoltare per¬ 
manent ascendentă. Constituită ca o 
aşezare climaterică izolată, de dimensiuni 
restrînse, beneficiind de condiţii de 
teren şi mediu natural deosebite, dato¬ 
rită succesului de care s-a bucurat în 
rîndurile turiştilor români şi străini, 
staţiunea a fost în continuă extindere 
şi transformare. Această creştere de la 
un sezon la altul, precum şi apariţia în 
imediata vecinătate a unui lanţ de astfel 
•de staţiuni au determinat în scurt timp 
schimbarea atmosferei generale, atît din 
punctul de vedere al cadrului construit, 
cît şi al mişcării unui număr mult mai 
mare de vizitatori. Fără îndoială, aceste 
transformări au ridicat şi numeroase 
probleme de ordin funcţional, printre 
care acelea legate de comerţ nu au fost 
cele mai simple. 

Realizarea în continuare a unor centre 
comerciale de tipul celor construite 
anterior, de dimensiuni reduse, a căror 
structură urmărea caracterul lor sezo¬ 
nier, nu mai corespundea noilor reali¬ 
tăţi funcţionale ale staţiunii (număr 
foarte mare de vizitatori — centrul 
Neptun polarizînd în continuare intere¬ 
sul general — extinderea sezonului şi 
în perioadele mai reci ale anului datorită 
centrelor de tratament balnear). 

Pornind de la aceste considerente 
obiective s-a formulat ideea realizării 
unei «străzi comerciale» — structură 
amplă de tip urban — adaptată condiţiilor 
unei staţiuni balneoclimaterice, şi care 
să poată cuprinde unităţi comerciale 
■dintre cele mai variate: unităţi de ali¬ 
mentaţie publică, club, discotecă etc., 
elemente capabile să dinamizeze această 
activitate comercială. 

Realizarea acestui obiectiv trebuia să 
se conformeze şi unui deziderat de ordin 

urbanistic, şi anume echilibrarea cadrului 
construit pe ambele laturi ale arterei 
ce străbate aşezarea, transformînd-o din- 
tr-o arteră periferică de deservire într-una 
centrală, interesul general gravitînd de 
o parte şi de alta a ei, cu toate impli¬ 
caţiile pozitive şi negative pe care o 
astfel de soluţionare le conţine. în acest 
sens, centrul comercial urma să facă 
parte dintr-o suită de alte dotări şi 
construcţii hoteliere, capabile să între¬ 
gească şi să dea o înfăţişare finală noii 
staţiuni « Neptun ». 

Primele schiţe încercau să concreti¬ 
zeze aceste formulări printr-o dispoziţie 
amplă, creînd un al doilea traseu pietonal, 
paralel cu artera principală (între aceste 
două circulaţii existînd posibilitatea unui 
permanent contact), de o parte şi de 
alta căruia să se desfăşoare spaţiile comer¬ 
ciale, de alimentaţie publică şi agrement, 
avînd circulaţii la mai multe niveluri, 
precum şi o legătură denivelată cu com¬ 
plexul existent «Dunărea» pe latura 
de est a străzii. 

Pe parcursul proiectării au intervenit 
o serie de considerente care au dus la 
repetate modificări ale acestei prime 
ipoteze. Astfel, de exemplu, necesitatea 
extinderii garajului existent pentru unele 
depozite ale grupului gospodăresc, în 
aşa fel încît acesta nu mai putea fi înglobat 
în ansamblul propus şi, în acelaşi timp, 
restrîngerea suprafeţei de teren au făcut 
imposibilă desfăşurarea construcţiei aşa 
cum fusese concepută iniţial. Totodată, 
existenţa magazinelor construite în zonă 
(şi greutăţile de trecere a lor în alte 
reţele comerciale) a determinat restrîn¬ 
gerea suprafeţelor destinate desfacerii 
de mărfuri. S-a renunţat, de asemenea, 
pentru prima etapă, la spaţiile destinate 
alimentaţiei publice şi a celor de agre¬ 
ment. 

Păstrînd în linii mari dispoziţia iniţială, 
partiul a urmărit pe parcurs toate aceste 
faze succesive, modificările făcîndu-se 
«din mers», ajungîndu-se, în final, ca să 
rămînă destul de puţin din ideea unei 
străzi comerciale. 

Din tema-program iniţială au rămas 
două unităţi principale, una a Ministe¬ 
rului Comerţului, cu mărfuri alimentare 
şi nealimentare şi alta a cooperaţiei 
(UCECOM), cu o sală de prezentare şi 
desfacere şi unităţi de deservire. 



O PRIMĂ SCHIŢĂ DE PARTIU în care ideea de stradă comercială este mai net 
afirmată prin rezolvarea fluentă a circulaţiei vizitatorilor. 1. Hotel 500 de locuri 
cat. I — 2. Amenajarea « barului tineretului » în restaurant şi anexe ale hotelului pro¬ 
pus — 3. Comerţ alimentar şi divers — 4. Alimentaţie publica, agrement — 5. Expo¬ 
ziţie cu vînzare UCECOM — 6. Introducerea garajului existent, prin amenajare, în 
circuitul comercial. 



VARIANTĂ în care suprafeţele comerciale au fost restrînse, iar ansamblul se 
încheie cu volumul unui hotel. 


UNA DINTRE ULTIMELE VARIANTE care transformă strada comercială într-o 
incintă comercială. 

PLAN PARTER: 1. Magazin alimentar — legume — fructe — 2. Magazin produse industriale — 3. Recepţie marfă 
4. Expoziţie cu vinzare UCECOM — 5. Depozitare — 6. Grupuri sanitare, vestiare — 7. Frizerie — 8. Coafura 
9. Spălat şi vopsit păr — 10. Cosmetică — 11. Pedichiură — 12. Atelier foto — 13. Reparaţii încălţăminte 
14. Ochelari, radio — 15. Croitorie 

PLAN ETAJ: 1. Magazin alimentar cu autoservire — 2. Magazin produse industriale — 3. Depozitare curente 
4. Expoziţii cu vinzare — 5. Birouri agenţii diverse. 


Construită pe două niveluri, cu o* 
structură prefabricată din beton armat 
(stîlpi-grinzi duble şi predale), dispoziţia 
generală a spaţiilor, decalate la jumătate 
de nivel, urmăreşte ca traseul cumpără¬ 
torilor să fie cît mai dinamic, în aşa fel 
încît elementele de interes să poată 
fi în permanenţă văzute din punct şi 
sub unghiuri variate. Spaţiul central, 
pe două niveluri şi jumătate, acoperit 
cu un luminator, pe lîngă interesul 
plastic, reprezintă o sursă suplimentară 
de lumină şi în acelaşi timp caută să asi¬ 
gure o ventilare naturală corespunză¬ 
toare. 

Deşi executat în mare parte cu grijă, 
unele greşeli în execuţia tîmplăriei meta¬ 
lice au dus la adoptarea unor rezolvări 
de detaliu care nu corespund proiectului 
şi alterează, într-o oarecare măsură, 
imaginea generală. 

în etapa următoare urmează să se 
construiască şi pavilionul ce va închide 
spre nord incinta, o dată cu care vor fi 
realizate şi toate amenajările exterioare 
(pavaje decorative, bazin, semnal-firmă 
etc.), care vor întregi imaginea ansam¬ 
blului, prezentîndu-l ca pe un tot unitar. 

